jkorsvik/nowiki_second_scrape_merged huggingface dataset:
Universitetet Lille I

Universitetet Lille I (Lille I) var et kombinert forskningsinstitutt og universitet i Villeneuve d'Ascq, i nærheten av Lille i Frankrike. Det ble grunnlagt i 1854. I 2018 gikk det sammen med Université Lille-II og Université Lille-III til Université de Lille.Lille I var regnet blant de verdensledende, akademiske institusjonene innen teknologi og vitenskap, i tillegg til mange andre felt, bl.a. sosiologi. I 2013 var det 19 600 studenter ved Lille I.


== Referanser ==


== Eksterne lenker ==
Offisielt nettsted 
Mate-URL 
(en) Université Lille-I – kategori av bilder, video eller lyd på Commons
Desil

Desilfordeling innebærer å sortere alle i statistikkgrunnlaget i rekkefølge fra laveste til høyeste verdi. Så deles dette sorterte statistikkgrunnlaget i ti like store grupper målt i antall observasjoner, fra desil 1 til 10. «Desil 1» er den tidelen av alle observasjoner i statistikkgrunnlaget med lavest verdi, mens «desil 10» omfatter tidelen med høyest verdi.


== Referanser ==
Sør-Al Batinah

Sør-Al Batinah er et guvernement i Oman. Det ble opprettet da det tidligere guvernementet Al Batinah ble delt i Nord-Al Batinah og Sør-Al Batinah i 2006. Rustaq er regionshovedstaden.


== Referanser ==
John Ranelagh

John O'Beirne Ranelagh (født 1947) er en britisk kringkastingsmann. Han var fra 1992 og frem til 2014 innkjøpssjef i TV 2 i Norge.
Ranelagh studerte historie i Oxford. Han har arbeidet som journalist, særlig i fjernsyn, og har vært tilknyttet BBCs aktualitetsavdeling. I Margaret Thatchers tid som statsminister var han tilknyttet Det konservative parti som taleskriver.Ranelagh har bidratt til utviklingen av fjernsynskanaler i flere europeiske land. Han bidro til etableringen av Channel 4 i Storbritannia, TVI i Portugal og TV 2 i Danmark. I Norge medvirket Ranelagh til etableringen av TV 2, helt fra utarbeidelse av konsesjonssøknad. Han ble senere innkjøpsansvarlig i TV 2. Ranelagh har vært nestleder i styret for Vizrt.Ranelagh har utgitt en rekke bøker.
Kong Harald utnevnte i 2013 Ranelagh til ridder av 1. klasse av Den Kongelige Norske Fortjenstorden for «for samfunnsgavlig [sic] virke ved utvikling av mangfold i norsk medieverden.»


== Bibliografi ==
Ireland. An illustrated history, London: Collins, 1981. ISBN 0-00-216294-6
A short history of Ireland. Cambridge: Cambridge University Press, 1983. Tredje utgave 2012. ISBN 978-1-107-00923-3. ISBN 978-1-107-40194-5
The agency. The rise and decline of the CIA, London: Hodder & Stoughton, 1998. ISBN 0-340-41230-5
Thatcher's people. An insider's account of the politics, the power and the personalities, London: Harper Collins, 1991. ISBN 0-00-215410-2


== Referanser ==


== Eksterne lenker ==
(en) John Ranelagh – kategori av bilder, video eller lyd på Commons 
(en) John Ranelagh på Internet Movie Database 
John Ranelagh på LinkedIn
Musandam

Musandam (arabisk: محافظة مسندم) er en halvøy på sørsiden av Hormuzstredet og guvernement (muhafazah) i Oman. Guvernement består av to eksklaver av omansk territorium innenfor De forente arabiske emirater. Halvøya gir Oman, sammen med Iran kontroll over stredet. Khasab er regionshovedstaden.
Guvernementet er videre delt inn i fire distrikter (wilayat): Khasab, Bukha, Dibba Al-Baya og Madha. Madha er i seg selv en enklave helt omgitt av De forente arabiske emirater, og ligger midt mellom resten av Musandam og det omanske fastlandet. Musandam-området er av stor strategisk betydning på grunn av dets beliggenhet nær Hormuzstredet.
Tradisjonelt har regionen vært isolert fra resten av Oman, men dette har forbedret seg etter etableringen av verdens raskeste fergeforbindelse til Shinas i Oman.

De siste årene har det blitt gjort forsøk på å åpne området opp for turisme. Geografien i området er preget av fjorder, noe som har gitt stedet tilnavnet "Fjordland of Arabia"  eller "Norway of Arabia" 


== Se også ==
Telegraph Island


== Referanser ==


== Eksterne lenker ==
(en) Musandam – kategori av bilder, video eller lyd på Commons
Fransk Louisiana

Louisiana har flere betydningerFransk Louisiana (fransk: La Louisiane, La Louisiane française), eller kun Louisiana, var et administrativt område i den franske kolonien Ny-Frankrike. Dagens delstat Louisiana har navn etter den historiske regionen, men det utgjør bare en liten del av det opprinnelige franske området, som strakk seg helt nord til De store sjøer og omfattet hele Mississippibekkenet.Det var under fransk kontroll fra 1682 til 1762, og 1802 (formelt) til 1803. Området fikk sitt navn etter kong Ludvig XIV (fransk: Louis) av den franske oppdageren René-Robert Cavelier, Sieur de La Salle. 
Den franske utforskningen av området begynte under Ludvig XIV, men ble lite utviklet på grunn av mangel på personell og penger. Etter det franske nederlaget i syvårskrigen, måtte Frankrike ved  Paristraktaten i 1763 gi fra seg de østlige delene av området til de seirende engelskmennene, og den vestlige delen til Spania, som en kompensasjon for det spanske tapet av Spansk Florida.Den første franske republikk fikk tilbake kontrollen av det vestlige området gjennom den hemmelige San Ildefonso-traktaten i 1800. Men som en følge av de økonomiske vanskelighetene Frankrike hadde i Europa, besluttet Napoléon Bonaparte å selge området til USA gjennom det såkalte Louisiana-kjøpet i 1803, og dette avsluttet den franske tilstedeværelsen i området.


== Referanser ==


== Eksterne lenker ==
Museum of the State of Louisiana
Fort Rosalie, Mississippi
New France: 1524-1763
History of New Orleans
NEET

NEET er en forkortelse av det engelske uttrykket «not in education, employment, or training», noe som på norsk har blitt oversatt med «unge på kanten». Begrepet omfatter ungdom i alderen 15–24 år som verken er i utdanning, jobb eller opptrening. Studier viser at denne gruppen i Norden ligger på mellom 5 og 10 prosent av det totale antallet ungdommer.


== Referanser ==
Anders Garbom Bjørklund

Anders Garbom Bjørklund (tidligere Backe; født 29. mars 1991 i Tønsberg) er en norsk organisasjonsmann og humanist. Han er tidligere vært leder i Humanistisk Ungdom, og fra 2015–2017 nestleder i Human-Etisk Forbund. Bjørklund har tidligere hatt flere verv i Humanistisk Ungdom: I 2009 stiftet han Vestfold lokallag, hvor han var leder frem til 2011, han har også vært sentralstyremedlem (2009–2010), sentralstyrets nestleder (2010–2012), samt nestleder i Oslo lokallag (2012–2013).
Bjørklund fullførte våren 2013 bachelorgrad i spansk språk-, litteratur- og områdestudier med fordypning i statsvitenskapelige emner ved Universitetet i Oslo.


== Referanser ==


== Eksterne lenker ==
Tone Arneberg (15. juni 2015). «Hovedstyret i HEF». human.no. Besøkt 21. november 2015.
Khasab

Khasab (arabisk: خصب‎) er by på Musandam-halvøya ved Hormuzstredet. Den er administrasjonssenter for guvernementet Musandam som utgjør to omansk eksklave omgitt av De forente arabiske emirater. Byen ligger rundt 500 kilometer nord for hovedstaden Muskat.
Nærheten til Iran og de økonomiske sanksjonene mot Iran har skapt en smuglerindustri som transporterer varer inn i Iran med speedbåter.Den lokale lufthavnen har avganger til Muskat og Dubai.


== Referanser ==
Martha Plimpton

Martha Campbell Plimpton (født Martha Campbell Carradine 16. november 1970 i New York City) er en amerikansk skuespiller, vokalist og tidligere modell.
Plimpton fikk underholdningsbransjen i blodet, hennes mor Shelley Plimpton er en skuespiller både foran skjermen og på scenen Broadway hvor hun også møtte Marthas far, Keith Carradine - fra den kjente Carradine-familien, også en skuespiller. Plimpton var kjæresten til River Phoenix og de spilte også inn to filmer sammen; The Mosquito Coast og Running on Empty.
Plimpton spilte rollen som Virginia i TV-serien Raising Hope.


== Filmografi ==


=== Film ===


=== Fjernsyn ===
Plimpton skrev 2005 7th Heaven episoden «Red Socks».


== Referanser ==


== Eksterne lenker ==
(en) Martha Plimpton – kategori av bilder, video eller lyd på Commons 
(en) Martha Plimpton på Internet Movie Database 
(sv) Martha Plimpton i Svensk Filmdatabas 
(da) Martha Plimpton på Filmdatabasen 
(da) Martha Plimpton på Scope 
(fr) Martha Plimpton på Allociné 
(en) Martha Plimpton på AllMovie 
(en) Martha Plimpton hos Turner Classic Movies 
(en) Martha Plimpton hos Rotten Tomatoes 
(en) Martha Plimpton hos The Movie Database 
(en) Martha Plimpton hos Internet Broadway Database 
(en) Martha Plimpton på Discogs 
(en) Martha Plimpton på Internet Off-Broadway Database
Stormklockan

Stormklockan var en svensk venstresideavis som utkom fra 1908. Det var en omstridt avis, som opp gjennom historien var talerør for ulike organisasjoner.
Stormklockan ble startet i desember 1908 av Stockholm-avdelingen i det svensk socialdemokratiske ungdomsforbundet. «Klockan» kom til å bli talerør for den radikale fløi innen forbundet, og kom snart til å gi navn til denne politiske strømningen; «Stormklockerörelsen». Redaktør var den profilerte Zeth Höglund.
Stormklockan kom ut ved siden av publikasjonen Fram, som var startet av Per-Albin Hansson og var forbundets offisielle avis.
Under den første verdenskrigen kom Stormklockan til å bli talerør for venstresiden i den svenske arbeiderbevegelsen. Under de politiske partistridene i 1924 og 1929 var den organ for Komintern, og kom en tid som dagsavis.Stormklockan ble fra 1930 igjen organ for ungdomsbevegelsen til Sveriges Kommunistiske Parti, det senere Vänsterpartiet kommunisterna, VPK.
I 1970 skjedde det en splittelse blant Vänsterparti-ungdommen. Ungdomsforbundet brøt med partiet, tok navnet Marxist-Leninistiska Kampförbundet og utga Stormklockan som sin avis. VPK-lojale startet dermed et nytt forbund under navnet Kommunistisk Ungdom. De gjorde også krav på Stormklockan-navnet. Striden ble avgjort i det svenske rettssystemet, som i 1982 ga MLK medhold. Etter rettsavgjørelsen endret KU navnet på sin avis.
I Sverige utkom Kommunistisk ungdom, Stormklockan fra  1972 til 1977 og Stormklockan: tidning för arbetande ungdom i stad och på land fra 1977 til 1982.


== Referanser ==
Anker Kihle

Anker Kihle (1917–2000) var en norsk fotballspiller. Han var målvakt og representerte Storm fra Skien. Kihle spilte i 1939 to kamper for det norske landslaget. Han var dessuten reserve for Henry Johansen under Fotball-VM i Frankrike i 1938.Hans to år yngre bror Ewald Kihle ble også landslagsmålvakt (to landskamper i 1951).


== Referanser ==


== Eksterne lenker ==
(en) Anker Kihle – FIFA 
(en) Anker Kihle – national-football-teams.com 
(en) Anker Kihle – WorldFootball.net 
(en) Anker Kihle – Soccerway 
(en) Anker Kihle – EU-Football.info 
(no) Anker Kihle – Norges Fotballforbund 
(en) Anker Kihle – FBref
Åshild Kjelsnes

Åshild Johanne Høivik Kjelsnes (født 9. mai 1957 i Florø) er en norsk lokalpolitiker for Arbeiderpartiet. Hun var fylkesordfører i Sogn og Fjordane fra 2011 til 2015, hun var fylkesvaraordfører fra 2009 og ble fylkesvaraordfører igjen etter valget i 2015, da Jenny Følling overtok vervet. Kjelsnes har vært medlem av fylkestinget sia 1992. Før det hadde hun en periode i Flora kommunestyre.
Kjeldsnes har studert ledelse ved Kvinneuniversitetet. Før sin politiske karriere var hun kontortilsatt ved Florø sjukehus.


== Referanser ==
Jon Aasen

Jon Sverre Aasen (født 16. mars 1951) er en norsk lokalpolitiker for Arbeiderpartiet. 
Han var ordfører i Vanylven kommune fra 1988 til 2003 og fylkesordfører i Møre og Romsdal i perioden 2003–2007 og fra 2011 til 2019.Aasen er utdannet som lærer.


== Referanser ==
Ann-Solveig Sørensen

Ann-Solveig Sørensen (født 3. desember 1958) er en norsk lokalpolitiker for Arbeiderpartiet og fagforeningskvinne. Hun var fylkesvaraordfører i Finnmark fra 2007, og i perioden 2003–2007 var hun varaordfører i Båtsfjord kommune.
På landsmøtet til Norsk Nærings- og Nytelsesmiddelarbeiderforbund (NNN) våren 2013 blei Sørensen valgt til forbundssekretær, med tiltredelse høsten 2014. Hun har per 2021 rollen som NNN-forbundssekretær og bransjeansvarlig for fiskeindustrien.Før hun blei heiltidspolitiker arbeidde Sørensen på filetfabrikken Båtsfjordbruket, der hun også var hovedtillitsvalgt.


== Referanser ==


== Kilder ==
«Fylkesvaraordføreren vil fratre», Radio Nordkapp 14. april 2013; besøkt 22. april 2013.
«Ånden som rår», i Dagens Næringsliv 5. februar 2005.
Nizwa

Nizwa (arabisk: نزوى) er en by med ca. 85 000 innbyggere i Oman. Den er hovedbyen i Ad Dakhiliyah guvernenatet og den dominerende byen i det indre av Oman. Den var hovedstad på 500- og 600-tallet.Byen var i tidligere tider en viktig handelsby. Den var også i flere hundre år det viktigste teologiske senteret for Omans dominerende ibadiretning av islam. Nizwa festning ble ferdigstilt rundt 1650 og er i dag en turistattraksjon. Byen har en gammel, oppusset souk.


== Referanser ==
Metropolis (sang)

«Metropolis» er en låt av Seigmen fra albumet Metropolis fra 1995. Låta var også den første singelen fra albumet, og kom som høyest på 6.-plass på VG-lista. 
Penthouse Playboys' versjon ble gitt ut som singel i mai 1996 og kom på 11.-plass på VG-lista og ble nominert til årets låt under Spellemannprisen 1996.


== Referanser ==
Christian August Egeberg

Christian August Egeberg (født 5. august 1809 i Kristiania, død 6. juni 1874 i Bærum) var en norsk kirurg.
Han vokste opp i Kristiania, der faren gjorde det godt med trelastfirmaet Westye Egeberg & Co., der Christian etterhvert ble medeier. Etter cand.med. i 1833 fra Det Kongelige Frederiks Universitet, jobbet han ved sykehus i byen og endatil som militærlege fra 1834 til han ga seg i 1853 for å starte egen praksis i Bærum, hvorfra han i 1852 måtte rapportere landets første dødsfall i Norge fremskyndet kloroform inhalert under anestesi. Han holdt til på Gyssestad storgård, som han hadde kjøpt på 1840-tallet. Han er kjent for å ha
gjort den første blodoverføring (blodtransfusjon ved anemi) i Norge (1836),
operert den første klumpfot,
fjernet en eggstokk (ovariotomi; dødelig utfall for pasienten) (1843),
utredet gastrostomi, senere tatt i bruk av franske leger, og
konstruert en støvel for de plattføtte.
Ellers var han med på å etablere Det norske medicinske Selskab i 1833 og et register for epidemiske sykdommer fra 1855. Tre år efter var han faglig konsulent da de etablerte Grefsen Vandkuranstalt, en av de første som tok i bruk kaldtvannskurer. Han var også med fra starten av i Videnskabs-Selskabet i Christiania og mottok Dannebrogordenen i 1856. Han stod også bak det «Egebergske legat» som skulle gå til leger og deres enker.
Han ble gift 1840 i Trondheim med Jeanette Marie Broch (1819–1904), datter av generalmajor Theodor Christian Anton Broch. Blant deres barn var Theodor Christian Egeberg (1847–1915), livsmedikus (Haakon VIIs første lege).

Se Egeberg (slekt)


== Referanser ==
Byggmax

Byggmax er en byggevarehandel som startet i 1993 i Sverige av Magnus Agervald. I 2007 kom Byggmax til Norge og 2008 til Finland. Kjeden består av 130 butikker i Sverige, 45 butikker i Norge og 9 i Finland. Byggmax har egne fabrikker i Norden, Europa og Asia. I 2009 lanserte Byggmax netthandel for å utvide sitt salg og 2010 lanserte Byggmax bestillingsvarer for å utvide sitt sortiment.


== Kilder ==
http://www.byggmax.com/no-no/byggmax/om-byggmax/bakgrunn Arkivert 1. mars 2013 hos Wayback Machine.
https://web.archive.org/web/20121026025359/http://epi.byggmax.com/sv/Finansiell-information/


== Eksterne lenker ==
Byggmax i Norge Arkivert 23. mars 2013 hos Wayback Machine.
Trine Andersen

Trine Andersen (født 4. september 1969 i Ringkøbing) er en dansk forfatter.
Andersen debuterte i 1995 med novellesamlingen Hotel Malheureux som hun mottok BogForums debutantpris for. Hun har dessuten utgitt romanen Kompleks (1998), diktsamlingen Den nye verden (2001), romanen Elinor Marks fulde fem (2003), novellesamlingen Anden kønslig omgang (2005), barneboken Sprint (2005) samt diktsamlingen På den anden side (2008).
I 2011 utkom novellesamlingen Det ved vi ikke endnu, som samme år ble premiert av Statens Kunstråd (dansk).Trine Andersen er utdannet cand phil. i litteraturvitenskap fra Odense Universitet 1996 og mottok Statens Kunstfonds 3-årige arbeidslegat i 2008.
Trine Andersen er ikke oversatt til norsk.


== Referanser ==


== Eksterne lenker ==
(da) Trine Andersen på bibliografi.dk
(en) Trine Andersen på Internet Movie Database 
(da) Trine Andersen på Filmdatabasen 
Offisielt nettsted 
Trine Andersen hos litteratursiden.dk
Trine Andersen hos litteraturpriser.dk
Saving the City Vol 1

Saving the City Vol. 1 er et musikkalbum med The Afeeliated, utgitt i 2008.


== Sporliste ==
«Sex»
«Broken Record»
«Lady On the Bus»
«My Man»
«Nostalgic»
«Rooftop»
«Ces't la Vie»
«Run»
«On My Way»
«Do's and Dont's»
«Our Kind»
«Contradictionary»
«Four Minutes»
«Intermission (Can I Go Now..)»
«Mighty»
«All Day»
«Better»
«Outro»
Saving the City Vol 2

Saving the City Vol 2 er et musikkalbum med The Afeeliated, utgitt i 2010.


== Sporliste ==
«Mix Raw»
«You Burns You»
«A Little Heroin Never Hurt Anyone»
«Colorways»
«Times a Wasting»
«Out of the Blue»
«John's Got a Brand New Bag»
«Down Like How»
«Why Do It the Same»
«Polygraph»
«Sweaty Palms»
«From the Bridge to the Docks»
«Cury Curbs»
«Attack of the Average»
«Brain Tattoos»
96% (album)

96% er et samlealbum med Tungtvann, utgitt i 2007. Albumet inneholder også en DVD med bandets musikkvideoer, samt liveopptak fra Bodø Hardcore Festival i november 2006.


== Sporliste ==


=== CD ===
«Reinspikka Hiphop»
«96%»
«Plan B», med AFC og L.O.C.
«2 uka», med Magnus Eliassen
«Slæpp dæ laus»
«Jenta fra i fjor»
«Sang nr. 7», med Stein Olsen
«Pøbla», med Terje Nilsen
«Ubudne gjesta»
«Kjeppa & batonga», med Nico D
«(Æ gir mæ nu) faen»
«Ladi dadi», (live fra Roskilde 2001)
«Landet ligg I-III»
«Bransjehora»
«Flamma», med Jogi
«Mor, du e hot!», med III Inspecta
«Sinnsyk»


=== DVD ===
«Ubudne gjesta»
«Bransjehora»
«Hold kjeft»
«Slæpp dæ laus»
«Kjeppa & batonga»
«Plan B»
«Sinnsyk»
«Klikk»
«2 uka»
«Live Medley»


== Kilder ==
(en) 96% (album) på Discogs
Nord og ned – 10 år med Reinspikka hip hop

Nord og ned – 10 år med Reinspikka hip hop er et samlealbum med Tungtvann, utgitt i 2010. CD 1 inneholder albumet Nord og ned, utgitt i 2000, mens CD 2 inneholder låter som Tungtvann hadde før, under og etter at Nord og ned var utgitt.


== Sporliste ==


=== Nord og ned ===
«Intro» 0:34
«Batonga» 3:51
«Lappa» 2:37
«Æ gir mæ nu faen» 4:34
«Fire... Eller var det fem» 3:17
«Bodø til Bækkelaget» 3:50
«Hoda» 4:49
«Jenta fra i fjor» 3:12
«Hold det nede» 4:07
«Undergrunn» 4:17
«Skranglebein freestyle» 0:48
«Nr» 5:45
«Ubudne gjæsta» 3:10
«Supermann elsker» 12:50


=== CD 2 ===
«(Æ gir mæ nu) faen», (Souldrop remix)
«(Æ gir mæ nu) faen», (Tommy Tee remix)
«(Æ gir mæ nu) faen», (Joddski & Staalfrokost)
«Hoda»
«Reinspikka Hip-hop»
«Lappa»
«96%/ubudne gjesta» (Live 2010)
«Hoda» (instrumental)
«Reinspikka» (instrumental)
«Ubuden» (instrumental)
Reinspikka Hip Hop

Reinspikka Hip Hop er en musikk-EP med Tungtvann, utgitt i 1999.


== Sporliste ==
«Hoda»
«Reinspikka Hip hop»
«Ubudne gjesta»
«Reinspikka» (Instrumental)
«Ubuden» (Instrumental)
«Hoda uten beats»
Påfyll (EP)

Påfyll er en musikk-EP med Tungtvann, utgitt den 11. november 2002.


== Sporliste ==
«Hold kjeft»
«Dukanikkekøddmeddether»
«Stikk av scena», med Jaa9 & OnklP
«By te bygd»
«Nån få», med Jan Steigen
«Æ e What I Am», med Son of Light


== Eksterne lenker ==
(en) Påfyll (EP) på MusicBrainz
Hot Neptun

Hot Neptun er en klasse av eksoplaneter som roterer svært nær en stjerne (vanligvis mindre enn en astronomisk enhet),  og som har en masse som tilsvarer den til Uranus eller Neptun. Observasjoner fra 2008 har vist at den potensielle populasjonen av slike stjerner er større enn tidligere antatt. Den første oppdagede hot Neptun var My Arae c den 25. august 2004.
Disse planetene har større sannsynlighet for astronomiske passasjer enn fjernere planeter med samme masse i en lengre bane. Gliese 436 b var den første som ble oppdaget under en astronomisk passasje. HAT-P-11b ble oppdaget av Kepler-teleskopet.


== Se også ==
Hot Jupiter


== Referanser ==
Alho Alhoniemi

Alho Alhoniemi (født 14. mai 1933 i Suomussalmi i Finland) er en finsk språkviter og professor emeritus ved Åbo universitet. Han spesialiserer seg i de finsk-ugriske språkas syntaks.
Alhoniemi disputerte i 1967 på en avhandling om marisk. I perioden 1969–1971 arbeidet han som assisterende professor i finsk språk ved Åbo universitet, og ble utnevnt til professor i finsk-ugriske språk i 1971. Fra 1971 til 1979 var han leder for selskapet Suomen Kielen Seura. Han pensjonerte seg i 1996.


== Referanser ==
Ishockey-VM 2013 (elitedivisjonen) – Tropper

Troppene til Ishockey-VM 2013 inneholder samtlige 16 tropper som ble tatt ut til Ishockey-VM 2013 i Sverige og Finland fra 3. til 19. mai 2013. Hver av de 16 nasjonene som deltok i mesterskapet skulle registrere minst 15 løpere (angreps- og forsvarsspillere) og to målvakter og maksimalt 20 løpere og 3 målvakter. Alle aldre er som de er ved starten av turneringen (3. mai 2013).


== Canada ==


== Danmark ==


== Finland ==


== Frankrike ==


== Belarus ==


== Latvia ==


== Norge ==


== Russland ==


== Slovakia ==


== Slovenia ==


== Sveits ==


== Sverige ==


== Tsjekkia ==


== Tyskland ==


== USA ==


== Østerrike ==


== Kilder ==
Landslagstropper


== Eksterne lenker ==
IIHFs hjemmeside
Vassenden skole

Må ikke forveksles med Vassenden skule i Sogn og FjordaneVassenden skole var en kommunal skole i Bergen, ble bygget rundt 1880 ved Alvøvannet. 


== Historie ==
Vassenden skole ble etablert som et resultat av skoleloven av 1861, som uttrykte målet om at hver skolekrets skulle ha sine faste lokaler. Det tok derimot tid før økonomien tillot at man kunne forlate omgangsskoleordningen bygden hadde hatt til da, men da skolehuset sto ferdig besto det av en skolestue i første etasje mens læreren disponerte andre etasjen som bolig.
Skolehuset ble utenom skoletiden også brukt som et vanlig forsamlingslokale, det ble holdt foredragsmøter, misjonsmøter, basarer og foreningsmøter. På 1920-tallet startet skolens daværende lærer, Alf Midttun, et barneavholdslag, som også brukte skolehuset som sitt møtelokale.
I denne perioden opplevde Vassenden befolkningsvekst gjennom innflytting i tillegg til at bygdens egen befolkning i mindre grad flyttet ut. Skolen ble bygget ut med et nytt klasserom i første etasje, og på 1930-tallet måtte læreren flytte ut fra sine rom i andre etasje som ble innredet til undervisningsbruk. Selv om nå alt areal i skolebygget var i bruk til undervisning ble det likevel etter hvert for trangt, og mot slutten av 1930-tallet begynte man for alvor å vurdere å bygge en helt ny skole. Krigen forsinket denne prosessen og det var først på begynnelsen av 1950-tallet at planleggingen av den nye skolen kom skikkelig i gang. Høsten 1957 var den nye skolen, Mathopen skole, ferdig og Vassenden skole ble lagt ned.
Bergen Byarkiv oppbevarer arkivet til Vassenden skole.


== Se også ==
Avholdslaget Samhold


== Eksterne lenker ==
Vassenden skole - oppslagsverket oVe, artikkel av  Benedicte Skjerping, Bergen Byarkiv.
Coloradopartiet

Coloradopartiet, egentlig Asociación Nacional Republicana (ANR), men mest kjent under navnet Partido Colorado, er et politisk parti i Paraguay. Det ble grunnlagt den 11. september 1887 av Bernardino Caballero.
Coloradopartiet styrte landet i periodene 1887-1904 og 1946-2008. Fra 1947 til 1962 var partiet det eneste tillatte partiet i Paraguay og utgjorde, sammen med militæret, grunnlaget for Stroessner-regimet. 
I presidentvalget i april 2008, tapte partiets presidentkandidat Blanca Ovelar kampen mot Fernando Lugo. Dermed ble et 62 år langt hegemoni brutt, noe som var verdensrekord (to år lengre enn Kinas kommunistiske parti).


== Referanser ==


== Eksterne lenker ==
Offisielt nettsted 
(en) Partido Colorado (Paraguay) – kategori av bilder, video eller lyd på Commons